**Հաշվետվություն**

 **ՀՀ կրթության տեսչական մարմնում 2019թ. I եռամսյակում ստացված դիմում-բողոքներում բարձրացված խնդիրների ուսումնասիրության կամ ստուգումների արդյունքների մասին**

 2019թ. առաջին եռամսյակում ՀՀ կրթության տեսչական մարմնում (այսուհետ՝ ԿՏՄ) ստացվել են 25 դիմում-բողոք ՀՀ ուսումնական հաստատություններից: Ըստ եռամսյակի ամիսների ԿՏՄ-ում ստացված թվով 25 դիմում-բողոքները բաշխված են հետևյալ կերպ.

 Դիմում-բողոքներից 1-ը նախադպրոցական ուսումնական հաստատությունից է (մանկապարտեզ), 1-ը՝ միջին մասնագիտական կրթական ծրագրեր իրականացնող ուսումնական հաստատությունից (քոլեջ), 23-ը` դպրոցներից:

 2019թ. առաջին եռամսյակում ստացված 25 դիմում-բողոքներից 15-ը ԿՏՄ վերահասցեագրվել է ՀՀ կրթության և գիտության նախարարությունից, 4-ը` ՀՀ վարչապետի աշխատակազմից, 1-ը` պետական վերահսկողական ծառայությունից, իսկ անմիջապես ԿՏՄ-ում ստացվել են թվով 5 դիմում-բողոքներ (2-ը` «Թեժ գիծ» հեռախոսակապով):

 Դիմում-բողոքներն ըստ մարզերի և Երևան քաղաքի բաշխվել են հետևյալ կերպ. 6-ը Երևան քաղաքից են, 5-ը` ՀՀ Արմավիրի մարզից, 4-ը` ՀՀ Կոտայքի մարզից, 3-ական` ՀՀ Լոռու և ՀՀ Շիրակի մարզերից, 1-ական՝ ՀՀ Վայոց ձորի, ՀՀ Տավուշի, ՀՀ Արարատի և ՀՀ Սյունիքի մարզերից :

 Դիմում-բողոքների %–ային համամասնությունն ըստ ՀՀ մարզերի և Երևան քաղաքի ունի հետևյալ տեսքը.

 Դիմում-բողոքների թիվն ըստ ՀՀ մարզերի և Երևան քաղաքի ուսումնական հաստատությունների ներկայացվում են ստորև բերված աղյուսակում.

|  |  |  |
| --- | --- | --- |
| **ՀՀ մարզեր,****Երևան քաղաք** | **Դիմումների ընդհանուր թիվը****(ներառյալ «Թեժ գիծը»)** | **Դիմումների թիվն ըստ****Ուսումնական հաստատությունների** |
| **Երևան** |  **6** | **հ.17 հատուկ դպրոց, հ. 84 հ/դ, հ.85 հ/ դ, հ. 197 հ/ դ, «Հերացի» ա/ դ, Անատոլ Ֆրանս ֆրանսիական դպրոց** |
| **Արարատ** | **1** | **Արտաշատի հ.4 մանկապարտեզ** |
| **Տավուշ** | **1** | **Նոյեմբերյանի պետական քոլեջ** |
| **Կոտայք** | **4** | **Արամուսի մ/դ (2), Բյուրեղավանի ա/դ,Պռոշյանի մ/դ** |
| **Լոռի** | **3** | **Ուրասարի հ/դ, Աքորու մ/դ, Շիրակամուտի հ. 1 մ/դ** |
| **Արմավիր** | **5** | **Հայաթաղի մ/դ,Դաշտի մ/դ(3), Արագածի անվան մ/դ** |
| **Սյունիք** | **1** | **Բարձրավանի մ/դ** |
| **Վայոց Ձոր** | **1** | **Վարդահովիտի մ/դ և Շատինի մ/դ** |
| **Շիրակ** | **3** | **Գյումրու հ. 11 հ/դ, Գյումրու հ.23 մ/դ և 40 հ/դ,Գյումրու հ.27 մ/ դ** |
| **Ընդամենը** |  **25** |  |

 Ըստ ստացված դիմում-բողոքների` 16 ուսումնական հաստատություններում իրականացվել է ուսումնասիրություն, 6-ում` ստուգում: Ուսումնասիրության արդյունքում կրթության բնագավառը կարգավորող ՀՀ օրենսդրության պահանջների խախտումներ հայտնաբերվել են 5 (**Արտաշատի հ.4 մանկապարտեզ, Արամուսի մ/դ, Բյուրեղավանի ա/դ, Հայաթաղի մ/դ, Դաշտի մ/դ**) ուսումնական հաստատություններում, ստուգման արդյունքում` 6 (**Արագածի Մ. Մեխակյանի անվան մ/դ, Պռոշյանի մ/դ, ԵՊԲՀ «Հերացի» ա/դ, Երևանի 17 հատուկ դպրոց, Գյումրու հ. 27 մ/դ, Շիրակամուտի հ.1 մ/դ**) ուսումնական հաստատություններում:

 Ուսումնասիրությունների և ստուգումների արդյունքները ներկայացվել են լիազոր մարմինների ղեկավարներին՝ քննարկելու, հայտնաբերված խախտումների հետևանքները վերացնելու ուղղությամբ միջոցներ ձեռնարկելու, արդյունքների մասին տեսչական մարմին տեղեկացնելու առաջարկով:

|  |  |  |  |
| --- | --- | --- | --- |
| N | Ուսումնասիրություն իրականացված ուսումնական հաստատությունը | Հայտնաբերված խախտման բնույթը | Լիազոր մարմնի արձագանքը |
| 1. | ՀՀ Արարատի մարզի Արտաշատի թիվ 4 մանկապարտեզ | Գործում են գերբեռնված խմբեր | Համաձայն Արտաշատի համայնքապետի գրության՝ նախատեսվում է Արտաշատի թիվ 4, թիվ 5 ՀՈԱԿ-ներում բացել լրացուցիչ խմբեր՝ համայնքում գործող նախադպրոցական հաստատություններում գործող խմբերի ծանրաբեռնվածությունը մեղմելու նպատակով: Գործընթացը կիրականացվի նշված ՀՈԱԿ-ների տնօրենների կողմից լրացուցիչ խմբերի լիցենզավորման փաստաթղթային ձևակերպումն ավարտելուց հետո: |
| 2. | ՀՀ Կոտայքի մարզի Արամուսի մ/դ | Հաստատության «Ֆիզիկա» առարկայի խմբակի ղեկավարը մասնակցել է «Կրթության ազգային ինստիտուտ» ՓԲԸ-ի կողմից հանրակրթական ուսումնական հաստատությունների ատեստավորման ենթակա ուսուցիչների համար իրականացրած վերապատրաստումների դասընթացներին և ստացել համապատասխան վկայական |  Համաձայն ՀՀ Կոտայքի մարզպետից ստացված գրության՝ տեղեկանքում ներկայացված հարցերն ուսումնասիրվել են: Արամուսի միջնակարգ դպրոցի ֆիզիկայի ուսուցչին տարածքային հանձնաժողովն ատեստավորել է պարզ ընթացակարգով` փաստաթղթային ատեստավորման եղանակով: Տնօրենի կողմից ներկայացված փաստաթղթերում ուսուցչի պարտականություններից ազատված լինելու մասին որևէ իրավական ակտի նշում առկա չի եղել:  |
| 3. | ՀՀ Արմավիրի մարզի Հայթաղի մ/դ | Ուսումնասիրությամբ պարզվել է, որ դպրոցի տնօրենի` 31.08.2018թ. հ.71 հրամանով 1-4-րդ դասարանների ֆիզկուլտուրայի թափուր դասաժամերը հատկացվել են համապատասխան դասվարներինԸստ ներկայացված փաստաթղթերի՝ թափուր դասաժամերի համար հայտարարված մրցույթը չի կայացել դիմող չլինելու պատճառով: | Համաձայն ՀՀ Արմավիրի մարզպետից ստացված գրության՝ ՀՀ Արմավիրի մարզպետի համապատասխան գրությամբ դպրոցի տնօրենին հանձնարարվել է վերացնել արձանագրված խախտումները և այսուհետ դպրոցում աշխատանքի նշանակման գործընթացները կազմակերպելով կրթության բնագավառի և աշխատանքային օրենսդրությանը համապատասխան՝ բացառելով սահմանված կարգի որևէ խախտում: |
| 4. | ՀՀ Արմավիրի մարզի Դաշտի մ/դ | Տնօրենի, կառավարման խորհրդի գործունեությանը, տնօրենի ընտրությանը, կառավարման խորհրդի ձևավորմանը վերաբերող խախտումներ | Համաձայն ՀՀ Արմավիրի մարզպետի գրության՝ «Դաշտի միջնակարգ դպրոց» ՊՈԱԿ-ի տնօրենի թափուր պաշտոնի համար հայտարարվել է նոր մրցույթ, որը նախատեսված է անցկացնել 2019թ. մայիսի 2-ին:  |
| 5. | ՀՀ Կոտայքի մարզի Բյուրեղավանի ա/դ | Կրթական գործընթացի կազմակերպմանը վերաբերող խախտումներ | Արդյունքները ներկայացվել են ՀՀ ԿԳ նախարարին, արձագանք չի ստացվել |

 Ստուգումների արդյունքում 3 ուսումնական հաստատությունների տնօրեններին (**Պռոշյանի մ/դ, Գյումրու հ. 27 մ/դ, Շիրակամուտի հ. 1 մ/դ**) ԿՏՄ ղեկավարի կարգադրագրերի համաձայն տրվել են հանձնարարականներ: Հանձնարարականները հիմնականում վերաբերել են կադրային խնդիրներին, կառավարման խորհրդի անդամների ընտրությանը: Կատարողականի վերաբերյալ գրություն է ստացվել ՀՀ Կոտայքի մարզի Պռոշյանի մ/դ-ից: Համաձայն կատարողականի հանձնարարականը կատարվել է: Հանձնարարականների կատարման վերջնաժամկետը չի լրացել Գյումրու հ. 27, Շիրակամուտի հ. 1 միջնակարգ դպրոցների դեպքում:

|  |  |  |  |
| --- | --- | --- | --- |
| N | Ստուգում իրականացված ուսումնական հաստատությունը | Հայտնաբերված խախտման բնույթը | Լիազոր մարմնին ներկայացված առաջարկը/ ստացված արձագանքը կամ հաստատությունից ստացված կատարողականի արդյունքը  |
| 1. | ԵՊԲՀ «Հերացի» ա/դ | Կրթական գործընթացի կազմակերպմանը վերաբերող խախտումներ | ԵՊԲՀ ռեկտորին առաջարկվել է ձեռնարկել համապատասխան միջոցներ **դպրոցի սովորողների և լիցենզիայով** սահմանված համակազմի սահմանային թվերը համապատասխանեցնելու ուղղությամբ և արդյունքների մասին տեղեկացնել ՀՀ կրթության տեսչական մարմնին մինչև 2019թ. մայիսի 31-ը: |
| 2. | ՀՀ Արմավիրի մարզի Արագածի մ/դ | Դպրոցի կառավարման խորհրդի կազմում ընդգրկված մանկավարժական և ծնողական խորհուրդների կողմից առաջադրված թեկնածուների ընտրությունների ընթացակարգերի խախտումներ | Առաջարկվել է սահմանված կարգի համաձայն ձեռնարկել համապատասխան միջոցներ և արդյունքների մասին տեղյակ պահել տեսչական մարմնին ՀՀ Արմավիրի մարզպետից ստացված գրության համաձայն՝ հանձնարարվել է տնօրենին քննարկել դպրոցի կառավարման. մանկավարժական, ծնողական և աշակերտական խորհուրդների գործունեությունը և այսուհետ կազմակերպել նշված խորհուրդների աշխատանքները՝ ՀՀ կրթության բնագավառի իրավական ակտերի և դպրոցի կանոնադրությանը համապատասխան:2019թ. փետրվարի 6-ին և 8-ին հրավիրված նիստերի ընթացքում սահմանված կարգով իրականացվել են դպրոցի կառավարման խորհրդի կազմի՝ մանկավարժական և ծնողական խորհուրդների նոր ներկայացուցիչների ընտրությունները և դպրոցի տնօրենի 08.02.2019թ. N 9 գրությամբ ներկայացվել ՀՀ Արմավիրի մարզպետարան:  |
| 3. | ՀՀ Կոտայքի մարզի Պռոշյանի մ/դ | **Մանկավարժական խորհրդի կազմից դպրոցի կառավարման խորհրդի անդամի առաջադրումն իրականացվել է սահմանված կարգի խախտումով** | Համաձայն տնօրենից ստացված կատարողականի մասին գրության՝ դ**պրոցի մանկավարժական խորհրդի կազմից դպրոցի կառավարման խորհրդի անդամի առաջադրումն իրականացվել է սահմանված կարգով:** |
| 4. | Երևանի 17 հատուկ դպրոց | **Կառավարման խորհրդի անդամների ընտրությանը վերաբերող խախտումներ** | ՀՀ ԿԳ նախարարին առաջարկվել է քննարկել ստուգման արդյունքները, ձեռնարկել համապատասխան միջոցներ և արդյունքների մասին տեղյակ պահել ՀՀ կրթության տեսչական մարմնին: Արձագանք չի ստացվել: |
| 5. | ՀՀ Շիրակի մարզի Գյումրու հ. 27 մ/դ | **լոգոպեդի պաշտոնում աշխատում է համապատասխան որակավորում չունեցող անձը** | Կարգադրագրի կատարման ժամկետը՝ մինչև 2019 թվականի մայիսի 3-ը: |
| 6. | ՀՀ Լոռու մարզի Շիրակամուտի մ/դ | Դպրոցի «Տեխնոլոգիա» և «Կերպարվեստ» առարկաների դասաժամերի ոչ մասնագետի կողմից դասավանդում | Կարգադրագրի կատարման ժամկետը՝ մինչև 2019 թվականի մայիսի 15-ը: |

 Դիմում-բողոքներում բարձացված հարցերի բովանդակությունն ըստ ՀՀ մարզերի և Երևան քաղաքի ներկայացված են ստորև բերված աղյուսակում.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Դիմումներում****բարձրացված****(նշված) հարցերը** |  **ԵՐԵՎԱՆ** |  **ԱՐԱՐԱՏ** |  **ԱՐՄԱՎԻՐ** |  **ԼՈՌԻ** |  **ԿՈՏԱՅՔ** |  **ՇԻՐԱԿ** |  **ՎԱՅՈՑ ՁՈՐ** |  **ՏԱՎՈՒՇ** |  **Ընդամենը** |
| **Գործատու–աշխատող հարաբերություններ** | **2** | **1** | **1** | **1** | **1** | **1** | **1** |  | **8** |
| **Տնօրենի կողմից թույլ տրված անօրինականություններ, վատ, անարդյունավետ աշխատանք** |  |  | **1** |  | **1** |  |  |  | **2** |
| **Բողոք դպրոցի ուսուցչի դեմ** |  |  |  |  |  | **1** |  |  | **1** |
| **Դրամահավաքություն դպրոցում** |  |  |  |  |  | **1** |  |  | **1** |
| **Դասաժամերով թերբեռնվածություն** |  |  |  |  | **1** |  |  |  | **1** |
| **Ուսուցչի թափուր պաշտոնի համար կայացած մրցույթ** | **1** |  |  |  |  |  |  |  | **1** |
| **Ուսուցչի` համապատասխան որակավորման խնդիր** |  |  | **1** |  |  |  |  |  | **1** |
| **Տնօրենի` նույն դպրոցում աշխատող հարազատների առկայություն** |  |  |  | **1** |  |  |  |  | **1** |
| **Տնօրենի կողմից կադրերի ոչ ճիշտ ընտրություն** |  |  |  |  | **1** |  |  |  | **1** |
| **Տնօրենի թափուր պաշտոնի համար մրցույթի անցկացում** | **1** |  | **2** | **1** |  |  |  |  | **4** |
| **Դպրոցի ծնողական խորհրդի և անդամների գործունեություն** |  |  | **1** |  |  |  |  |  | **1** |
| **Ուսուցիչների իրավունքների ոտնահարման խնդիր** | **1** |  |  |  |  |  |  |  | **1** |
| **Տնօրենի կողմից աշխատողին կարգապահական տույժի ենթարկելը** |  |  |  |  |  |  |  | **1** | **1** |
| **Հաստիքների կրճատման հարց** |  |  |  | **1** |  |  |  |  | **1** |
| **Սնունդ ծրագրի իրականացման հետ կապված հարցեր** |  |  |  | **1** |  |  |  |  | **1** |
| **Կարճված դիմում** | **1** |  |  |  |  |  |  |  | **1** |
| **Ընդամենը** | **5** | **1** | **5** | **6** | **4** | **3** | **1** | **1** | **28** |

 Առավել շատ բարձրացված հարցերը վերաբերում են գործատու-աշխատող հարաբերություններին: Այս հարցին անդրադարձ է արվել դիմում-բողոքներից 8-ում (32%): Ըստ դիմումների թվի երկրորդ տեղում է տնօրենի թափուր պաշտոնի համար մրցույթի անցկացմանը վերաբերող հարցը` 4 դիմումներում (16%): Երրորդ տեղում է տնօրենի կողմից թույլ տրված անօրինականություններին, վատ, անարդյունավետ աշխատանքին վերաբերող հարցը՝ 2 դիմումներում (8%):

 Հավաքագրված այլ տեղեկատվությունը ներկայացնում ենք ստորև բերված աղյուսակում.

|  |  |
| --- | --- |
| **Այլ տվյալներ`**  |  |
| **Դիմողը բավարարվել է դիմումի նախնական վարույթից, և դիմումին ընթացք չի տրվել** | **2** |
| **Դիմողին ուղարկվել է պատասխան գրություն** | **19** |
| **Դիմումում նշված փաստարկները մասամբ են համապատասխանում իրականությանը** | **7** |
| **Դիմումում նշված փաստարկները չեն համապատասխանում իրականությանը** | **1** |
| **Դիմումում բարձրացված հարցերը դուրս են ԿՏՄ լիազորությունների շրջանակներից** | **5** |
| **Դիմումում բարձրացված հարցերը մասամբ դուրս են ՀՀ ԿՏՄ լիազորությունների շրջանակներից** | **2** |
| **Մասամբ վերահասցեագրում**  | **1** |
| **Դիմումի վերահասցեագրում քաղաքապետարան** | **1** |
| **Դիմումի վերահասցեագրում մարզպետարան** | **1** |

2018թ-ի նույն ժամանակահատվածում ԿՏՄ-ում ստացվել են 26 դիմում-բողոքներ՝ բոլորը դպրոցներից: Ըստ եռամսյակի ամիսների ստացված դիմում-բողոքները բաշխված են եղել հետևյալ կերպ.

2018թ. 1-ին եռամսյակի 26 դիմում-բողոքներն ըստ ՀՀ մարզերի և Երևան քաղաքի բաշխված են եղել հետևյալ կերպ. 7-ը` Երևան քաղաքից, 4-ը` ՀՀ Արմավիրի մարզից, 3-ական՝ ՀՀ Շիրակի, Լոռու, Սյունիքի և Արարատի մարզերից, 2 –ը՝ ՀՀ Կոտայքի մարզից և 1-ը՝ ՀՀ Տավուշի մարզից:

 Ինչպես 2018թ-ի 1-ին եռամսյակում, այնպես էլ 2019թ-ի 1-ին եռամսյակում դիմում բողոքների քանակով առաջին տեղում են Երևանը, ապա ՀՀ Արմավիրի մարզը: Չնայած դիմումների քանակը էապես չի փոխվել 2018թ-ի նույն ժամանակահատվածի համեմատ (2018թ.՝26, 2019թ.՝25), սակայն դպրոցների վերաբերյալ դիմում-բողոքների քանակը նվազել է 12%-ով (2018թ.՝ 26, 2019թ.՝ 23):

 2018թ. դիմում-բողոքներում առավել շատ բարձրացված հարցերից առաջին տեղում է տնօրենի կողմից թույլ տրված անօրինականություններ, վատ, անարդյունավետ աշխատանք հարցը՝ 6 դիմումներում (26%), երկրորդ տեղում՝ գործատու-աշխատող հարաբերություններ հարցը՝ 5 դիմումներում (19%), երրորդ տեղում է դրամահավաք հարցը՝ 5 դիմումներում (19%): Ինչպես նկատում ենք 2019թ. 1-ին եռամսյակում ստացված դիմում-բողոքներում ուսումնական հաստատություններում դրամահավաքին անդրադարձել են 1 դիմումում (4%):

Նախորդ եռամսյակում (2018թ. չորրորդ եռամսյակ) ԿՏՄ-ում ստացվել են 90 դիմում-բողոքներ: Նախորդ եռամսյակի նկատմամբ դիմում-բողոքների թիվը նվազել է 71%-ով: Առավել շատ բարձրացված հարցերից առաջին տեղում է եղել գործատու-աշխատող հարաբերություններ հարցը՝ 32 դիմումներում (36%), երկրորդ տեղում տնօրենի կողմից թույլ տրված անօրինականություններ, վատ, անարդյունավետ աշխատանք հարցը՝ 22 դիմումներում (24%), երրորդ տեղում դրամահավաք հարցը՝ 16 դիմումներում (18%):

Ինչպես նկատում ենք նախորդ եռամսյակի հետ համեմատած ուսումնական հաստատություններում իրականացվող դրամահավաքին վերաբերող հարցը նվազել է 94%-ով, իսկ գործատու-աշխատող հարաբերություններ, տնօրենի կողմից թույլ տրված անօրինականություններ, վատ, անարդյունավետ աշխատանք հարցերը դիտարկված երեք ժամանակահատվածներում էլ առավել շատ բարձրացված հարցերի առաջին եռյակում են:

**ՌԳՍՊՎԳ վարչություն**